KATMATA PALGEGA
Tere tulemast saatesse! Olen Johanna ja mul on hea meel
veeta need järgnevad hetked koos teiega.
Täna räägime huvitaval teemal,
mis on väga tähtis ja ajakohane.
Ehk siis, kuidas mõista meie heebrea juurte pärandit.
Jumal tahab taastada need heebrea juured,
mille külge meid on poogitud.
Palvetame.
Aitäh, Isa, et võime tulla Sinu ligi Jeesuse vere kaudu.
Aitäh, Püha Vaim, et oled meie keskel, juhtimas kogu tõe sisse.
Ilmutuse ja tarkuse vaim, tule iga südame peale,
et meie nägemine ja mõistmine võiks laieneda Sinu tundmises
Et me mõistaksime, milline on meie pärand Jeesuses Kristuses.
Ole ülistatud ja kõrgeks tõstetud Kõigeväeline, elav Jumal.
Tule, võia mind ülistama ja rääkima. Võia meid kõiki kuulama ja ülistama.
Jeesuse nimel, aamen.
Lähme huvitava teema juurde.
Jumala plaan koguduse jaoks.
Mida tähendab olla poogitud õlipuu või oliivipuu külge.
Kogudus ei tekkinud juhuslikult, see oli Jumala plaan.
Matteuse 16:18 Jeesus ütleb: "Ma ehitan oma koguduse."
Mis on praegu toimumas? Tunnen, et Jumal annab meile arusaamist
sellest, mis oleme kaotanud. Meid poogiti hoopis paganlike juurte külge
4. sajandil. Aga Ta tahab, et meie arusaamine laieneb,
et mõistaksime, mille külge oleme algselt poogitud.
Saame selle enda sees uuesti ülesehitada ja hakata selles elama.
Kui loed Piiblit ja jõuad Apostlite tegude 15. peatükini,
märkad, kui palju lehti sellele eelnes ja kui vähe on veel järgi.
Aga alles Apostlite tegude 15. peatükis tuuakse paganad
Piiblisse sisse. Kõik sellele eelnev on mõeldud juutidele.
Vana Testament räägib, kuidas Jumal valis rahva Aabrahami soost
ja tuhandete aastate jooksul Ta juhib, koolitab, viib võidust võiduni.
Selleks, et Jeesus võiks sündida selle rahva keskele.
Apostlite tegude 15. peatükis tuleme meie juurde.
Efeslastele 2:12 öeldakse: "Teie olite tol ajal ilma Kristuseta,
kaugel eemal Iisraeli kodakondsuse õigusest ja võõrad tõotuselepingule,
teil ei olnud lootust ega Jumalat siin maailmas."
Mis siis juhtus? Jeesus tuli. Peetrus jutlustas Korneeliuse majas.
Paganad hakkasid täituma Püha Vaimuga.
Paganad hakkasid päästetud saama. Apostlid said kokku ja arutasid,
mispärast paganad täituvad Püha Vaimuga.
Siis nad said aru, et Jeesus nii paganate kui ka juutide jaoks.
Jätkame lugemist Ef 2:13.
"Nüüd aga Kristuses Jeesuses olete teie, kes te varem olite
Jumalast võõrdunud, saanud lähedaseks Kristuse vere läbi."
Tulnud lähedale ehk liidetud tagasi Jeesuse külge ja
Tema läbi selle heebrea pärandi külge.
Salm 19: "Järelikult ei ole te nüüd enam võõrad ja majalised,
vaid pühade kaaskodanikud ja Jumala kodakondsed."
Midagi taastati. Ma ei hakka täna rääkima, kuidas see heebrea pärand
võeti meie käest ära, kui meid liideti paganlike juurte külge.
Seda tegi Konstantinus aastal 325. Me ei räägi täna, mis siis juhtus,
vaid kuidas Jumal tahab jälle taastada ja tuua tagasi algusesse.
Aega, kui apostlid said kokku, algkogudus pidas koosolekuid.
Seal oli Jumala vägi ja Sõna, armuannid olid kasutusel.
Seal oli kõik, mida januneme. Jumala auhiilgus, Tema Sõna tõde.
Maitseme seda veidi. Roomlastele 11. peatükis
räägib meile rohkem Jumala plaanist kogudusele.
Ta rääkis õlipuust ehk oliivipuust. Loeme Rm 11:16 alates.
"Aga kui uudsevili on püha, siis on ka taigen püha,
ja kui juur on püha, siis on ka oksad pühad.
Kui nüüd okstest mõned on ära murtud, sina aga kui metsõlipuu..."
Metsõlipuu tähendab paganaid. Teistes tõlgetes on metsik oliivipuu.
"...sina aga kui metsõlipuu, oled nende asemele poogitud
ja saad osa õige õlipuu mahlakast juurest."
Vaatame, mis see õlipuu õige on. Aga enne, mis on mahlakas juur?
Õlipuu on tohutu suur. Selle juurestik on tuhandeid aastaid vana
ja toodab aroomirikast vedelikku, mis annab okstele viljakuse.
Juur siin kontekstis tähendab piibellikku juudi pärandit.
Kui avad oma Piibli Uue Testamendi algusest,
kõik, mis sellest vasakule poole jääb, on juur.
Selle juure pärandi külge meid on poogitud.
Võib-olla mõistad paremini, kui räägin veidike endast.
Mu ema ja isa on juba Taevas, kuid nad ei suutnud pakkuda mulle
suurt vaimulikku pärandit.
Midagi kindlasti, aga ma ei saa öelda, et oleksin üles kasvades
saanud osa suurest vaimulikust pärandist.
Kuid võin öelda, et minu lapsed saavad tugevama vaimuliku pärandi,
kui mina või minu vanavanemad.
Kuid ma suudan oma lastele seda pakkuda ja näen,
kuidas nad haaravad kinni sellest vaimulikust pärandist,
mille vanemad neile edasi annavad.
Suutsid preagu ette kujutada kahte põlvkonda.
Kuid terve vana lepingu ajal elasid kümned põlvkonnad.
Millise pärandi osaliseks nad said! Neid õpetati juba emapiimaga,
läbi nende elude, et on ainult üks Jumal, El Shaddai.
Kuidas Jumal õpetas ja viis võidust võiduni.
Eelija teadis, et Jumal on väeline. Joosua teadis, et Jumal vallutab.
Hesekiel prohveteeris jne.
Milline võimas pärand! Ja Jumal tahab, et võtame selle pärandi vastu.
"Milline on tema pärandi kirkuse rikkus pühade sees!"
Sellest pärandist me räägime.
Mida tähistavad õlipuu oksad?
Need oksad saavad alguse otse juurest.
Nad on uue lepingu messiaanlikud juudid.
Aga mida tähistavad ära murtud oksad?
Sõna ütleb, et mõned neist on ära murtud uskmatuse pärast.
Minu arvates tähendab see juute, kelle usk on väline.
Religioosne ja elutu usk. Põhineb sooritamisel.
Osadus mahlaka juure ja Jeesusega puudub.
Aga Jumal tahab nad tagasi tuua. Seepärast palvetame:
"Isa, päästa juudi rahvas!" Õnnistame Iisraeli ja palume
juutidele päästet. Sest kui juudid ja paganad koos
viimastel päevadel võetakse üles, meie olemegi Kristuse ihu.
Seepärast Jumal tahab tuua kõik murtud oksad tagasi.
Asemele poogitud oksad, need oleme meie.
Meie oleme need, kes Jumal pookis loomulike okste sekka.
Et saaksime osa sellest pärandist, kõigist 7000-st õnnistusest,
mis Piiblis on välja toodud. Oma elu valikutega võime
seista õnnistuste vihma all.
Näeme, et juudid on üldjuhul väga edukad, terved, targad,
sest nad saavad osa mahlakast juurest.
Nad on õnnistatud. Meie tahame elada tõeks seda õnnistuste voolu,
mis saab alguse mahlakast juurest.
Saame osa sellest pärandist. Usun, et juba see natuke,
millest jõudsime rääkida, äratas paljudes nälja teada,
mida see kõik päriselt tähendab. Räägin oma tunnistusest.
Mõni aeg tagasi hakkasin uurima oma aja sünkroniseerimist Jumalaga.
Mida tähendab praktikas saada osa mahlakast juurest?
Minu tunnistus on see, et mu elu on täiesti muutunud.
Elu on sügavam, laiem. Mul on suurem hingamine Issandas.
Suur saladus ja õnnistust. Seepärast ma palvetan:
Ava meie silmad nägema, kõrvad kuulma, süda mõistma,
mida tähendab saada osa mahlakast juurest.
Lunastada tagasi kõike, millest jäime ilma, kui algkogudus suri.
Enne, kui hakkame vaimus voolama ja Jeesust ülistama, tahan lugeda
Joosua raamatu 1. peatükist salmid 7-9.
"Ole ainult vahva ja hästi tugev, tehes hoolsasti kogu Seaduse järgi,
mille mu sulane Mooses sulle andis, ära kaldu sellest
ei paremale ega vasakule, et sa võiksid teha targasti kõikjal,
kuhu sa lähed! Ärgu lahkugu see Seaduse raamat sinu suust,
vaid mõtle sellele päeval ja öösel, et sa peaksid hoolsasti kõike,
mis sinna on kirjutatud, sest siis õnnestub su teekond ja
siis on sul kordaminek! Eks ole mina sind käskinud:
Ole vahva ja tugev! Ära kohku ja ära karda, sest Issand, su Jumal,
on sinuga kõikjal, kuhu sa lähed!"
Vaim teeb meid elavaks.
Jääme Jumala Sõna juurde. Lubame Pühal Vaimul ilmutada
ka prohvetlikult asju, mis peituvad mahlakas juures
ehk vanas lepingus. Mis on need asjad, mida Jumal tahab tuua
Jeesuse vere läbi sellesse aega ning teha need meile elavaks.
Hakkame ülistama. Laseme Pühal Vaimul teha tööd meis,
Tema austuseks.
Juuda Lõvi Ohvritall
Ta on Jeesus, Isand
Juuda Lõvi Ohvritall
Ta on Jeesus, Isand
Halleluuja, halleluuja
Jeesus, Jeesus
Ava me silmad Ava me kõrvad
Ava me südamed Sulle
Jeesus, Isand
Ava me silmad Ava me kõrvad
Ava me südamed Sulle
Et võiksin näha, kuulda Et võiksin Sind mõista
Rohkem Sind Vähem mind
Palun rohkem Sind Ja vähem mind
Et võiksin näha, kuulda Et võiksin Sind mõista
Halleluuja, halleluuja
Et võiksin kuulda ja näha Et võiksin Sind mõista
Et võiksin kuulda ja näha Et võiksin Su tahet mõista
Jeesus, Isand
Jeesus, on mu Isand
Isand
Jeesus
Et võiksin näha, kuulda Et võiksin Sind mõista
Ava me silmad Ava me kõrvad
Ava me südamed Sulle
Siin ma olen Janunen Su järele, Jumal
Siin ma olen Janunen Su järele rohkem
Siin ma olen Janunen Su järele, Jumal
Siin ma olen Janunen Su järele rohkem
Halleluuja Sulle laulan: Halleluuja
Halleluuja Halleluuja
Juuda Lõvi Ohvritall
Ta on Jeesus, Isand
Halleluuja
Nägin nägemust ülistuse ajal.
Oli suur võtmekimp.
Kogesin oma südames, et paljud hoiavad seda võtmekimpu.
Arvan, et see tähendab, et Jumalal on sinu jaoks
palju uusi asju, uusi uksi, uusi võimalusi.
Ta lubab sul siseneda. Tegelikult Ta kutsub sind.
Su elus on ristmik ja sa ei tea, kumba suunda valida.
Kogen, et Jumal ütleb: Sul on kõik juba olemas.
Sul on võtmed. Su sees on Tema vaim ja arusaamine.
Võid paluda, et Tema mõjutaks sinu tahet, et leiaksid õige asja elus.
Oled ehk mõelnud töö, õpingute või mingi muu küsimuse peale.
Püha Vaim ütleb: Nüüd on aeg astuda sisse.
Kui oled palvetanud, vastus on juba teel.
Saad võtta vastu vastuse. Ja ära siis enam kõhkle.
Kas ma ikka kuulsin õigesti? Inimestena me tihti kuuleme
Jumala kõnet, hakkame kahtlema ja mõistusega arutlema, kas ikka on nii.
Kui sa küsid midagi Jumalalt, olles Tema ees, Tema vaimus,
siis esimene asi, mis sul meelde tuleb, on üldjuhul Püha Vaimu vastus.
See on mu isiklik kogemus. Sellele järgneb oma mõistus.
Hakkan mõtisklema, kas on ikka nii või teisiti.
Järsku, see, mida Jumal rääkis, kaob minu mõtete sees ära.
Ja ma olen segaduses. Mida ma peaksin tegema?
Ütleme: Isa, me tahame muutuda läbi meelte uuendamise.
Me ei taha toetuda oma mõistusele. Mitte plussidele ja miinustele.
Vaid sellele, mida Sina, Isa, tahad meile oma armastuses rääkida.
Isa, palvetan, et kui ütleme: "Räägi, Isand, Su sulane kuuleb,"
siis Sina räägid ja võime vastu võtta selle, mis tuleb otse Taevast.
Kui tahad võid selle hiljem läbi katsuda, aga ära unusta
kirja panna seda, mis Jumal sulle kõige esimesena ütleb.
Praegu on selline aeg, et uued töökohad ja õppekohad avanevad.
Jumal tahab anda sulle palju uusi asju.
Palume Issaskari võidmist. Mis see on?
Issaskar oli väeosa, kes teadis, kuidas teatud ajal tegutsema peab.
Nüüd ei saa enam tegutseda nii, nagu eelmises perioodis,
töökohas, koolis, koguduses. Jumal tahab anda sulle värsket,
selle aja jaoks. Seepärast pead panema kõrvale vanad harjumused
ja võtma uued asemele.
Sest Tema tahab anda sulle päriselt midagi uut.
Eelmises saates rääkisime, kuidas vahel meie juured
on liiga sügaval vanades traditsioonides ja kommetes.
Ma ei räägi Jumala Sõnast, mis on muutumatu.
Räägin inimeste harjumustest.
Isa tahab meid vabastada nendest. Vahel mõtleme, mis ometi toimub.
Isa tahab vabastada nägema, et on aeg astuda uue sisse.
On aeg astuda Jumala teele, mis on just selle aja jaoks.
Selle aja jaoks on antud rõõm, rõõm Issandas.
Võid astuda Jumala rõõmus, väes ja rahus oma uuele teele.
Ebakindlus, hirm, arglikkus: need jäävad vanale teele.
Tahan võtta vastu väe, rõõmu ja rahu Temas.
Need kuuluvad praegusesse aega, sellele teele, kuhu Jumal sind tõstab.
See on kui Jesaja 35. Võid ise lugeda, mis seal juhtus.
See tee on täis rõõmu ja väge. Lehvitame oma minevikule!
Ma ei taha elada mineviku hirmudes, ahastuses, ebakindluses.
Jumal tahab anda meile kindluse Temas. Issaskari võidmise.
Isa, vabasta Issaskari võidmine, aja ära tundmine, iga kuulaja elus.
Et nad mõistaksid, mis ajas nad elavad ja kuidas on õige tegutseda.
Isa, tänan läbimurde eest, mis saab paljude osaks.
Läbimurded ja uued elualad.
Nägin just nägemust väiksest lapsest, kes on mähitud,
ainult mõne kuu vanune. Ta vajab kiiresti Jumala abi.
Aitäh, Isa, et Sina taastad ja ehitad üles selle väikse lapse.
Näen, et vanemad ja vanavanemad on palvetanud palju lapse eest.
Teadmisesõna põhjal toome selle lapse Sinu ette ja kuulutame
Jeesuse vermete läbi tervist sellele lapsele.
Sinu auks saavad haiged terveks! Sinu auks hakkab see laps kuulutama!
Ta tõstab oma hääle ja kuulutab: "Jeesus on Issand!"
Ta elab pika ja hea elu. Jumal saab teda kasutama.
Isa tervendab selle väikse lapse, Jeesuse nimel.
Koos selle kogudusega me täname, et Jumal, Sina oled imede Jumal
ja tegutsed sel ajal. Sinu auks me võime palvetada haigete eest
ja kuulutada tervist. Aitäh, Isa, selle eest, mis Sina teed.
Au ja ülistus Sulle! Vaataja, ole õnnistatud
Jeesuse imelisel nimel. Jätkame järgmisel korral!
Tõlge: Sanna Pitko